NGC 6543

NGC 6543 (arba Katės akies ūkas, Caldwell 6) – planetiškasis ūkas, esantis Slibino žvaigždyne.Caldwell 6. NASA. Nuoroda tikrinta 2021-06-05. Nuo Žemės nutolęs 3600 šviesmečių, objekto regimasis ryškis – 8,1. NGC 6543 skersmuo gana nedidelis – siekia 5 šviesmečius.

Šį objektą 1786 m. vasario 15 d. atrado astronomas William Herschel.NGC 6543. SEDS. Nuoroda tikrinta 2021-06-05. Astronomas mėgėjas William Huggins pirmasis tyrė šio ūko spektrą; paaiškėjo, kad planetiškieji ūkai yra sudaryti iš dujų.

Tai vienas pirmųjų atrastų planetiškųjų ūkų, be to, pirmasis tirtas spektroskopiškai. Ūko nuotraukose matyti jį sudarantys koncentriniai dujų sluoksniai, dujų čiuršklės, mazgai. Kiekvienas iš šių koncentrinių žiedų yra sferinio burbulo pakraštys (medžiaga reguliariai išmetama kas 1500 metų).

Teigiama, kad palankiausios sąlygos stebėti šį ūką yra vasarą Šiaurės pusrutulyje.

 Išnašos 

Kategorija:Ūkai